Nordjyllands anholdte natten til lørdag to 18-årige mænd i Hjørring og Aalborg, fordi de udviste voldelig adfærd.

Nordjyllands Politi anholdte i nat to 18-årige mænd i henholdsvis Hjørring og Aalborg, da de ikke kunne holde temperamentet i ro under nattens våde udskejelser. Klokken 01.25 kom en patrulje i Jernbanegade i Hjørring forbi en 18-årig mand, som udviste voldelig adfærd. Derfor blev han taget med på stationen, så han kunne sove rusen ud i detentionen. Senere på natten, klokken 02.55, kom en patrulje i Jomfru Ane Gade i Aalborg forbi en anden 18-årig mand, som ikke blot var påvirket af alkohol, oplyser vagtchef ved Nordjyllands Politi, Per Vagn Nielsen. Politiets patrulje henvendte sig til den unge mand for at få ham til at falde til ro, men da han var for påvirket til at efterkomme dette, valgte politiet at tage den 18-årige mand med på stationen. Begge mænd er lørdag morgen stadigvæk i detentionen. De bliver begge sigtet for overtrædelse af ordensbekendtgørelsen på grund af voldelig adfærd.